నుమాయిష్ (2022)

నుమాయిష్‌ - 2022 (81వ అఖిల భారత పారిశ్రామిక వస్తు ప్రదర్శన) నాంపల్లి ఎగ్జిబిషన్ గ్రౌండ్స్‌, హైదరాబాదులో జనవరి 1 నుంచి 45 రోజుల పాటు జరగనుంది. 1500 స్టాళ్లతో ఏర్పాటు చేసిన 81వ అఖిల భారత పారిశ్రామిక ప్రదర్శనను 1 జనవరి 2021న  గవర్నర్‌ తమిళిసై సౌందరరాజన్ ప్రారంభించింది. కరోనా పాజిటివ్ కేసులు పెగుతుండటంతో నుమాయిష్ పూర్తిగా రద్దు చేస్తున్నట్లు ఎగ్జిబిషన్ సోసైటీ తెలిపింది.తరువాత కేసుల సంఖ్య తగ్గుదల వల్ల తిరిగి ఫిబ్రవరి 25 తారీఖున పునః ప్రారంభించింది.

నిర్వహణ
నాంప‌‌‌‌ల్లి ఎగ్జిబిష‌‌‌‌న్ గ్రౌండ్‌‌‌‌లో ప్రతి ఏటా జరిగే ఆలిండియా ఇండస్ట్రియల్ ఎగ్జిబిషన్‌‌‌‌ (నుమాయిష్) జనవరి 1 నుంచి ఫిబ్రవరి 15 వరకు జరగనుంది. ప్రతి ఏటా దాదాపు 2500 స్టాల్స్ ఏర్పాటు చేస్తున్నప్పటికీ కరోనా కారణంగా ఈ ఏడాది కొవిడ్‌ నిబంధనలు పాటిస్తూ కేవలం 1500 స్టాళ్లకు మాత్రమే అనుమతులిచ్చారు. నుమాయిష్‌లో కరోనా వాక్సిన్ తీసుకొని వాళ్ల కోసం టీకా కేంద్రాన్ని కూడా నిర్వాహకులు ఏర్పాటు చేశారు. ఈ ప్రదర్శనలో పలు అకాడమీలకు చెందిన పుస్తకాలతో పాటు  అమ్యూజ్‌మెంట్‌ పార్కులో చిన్నారులను అలరించడానికి 16 రకాల గేమ్స్‌ రైడర్లు, రకరకాల వస్తువులు, రుచికరమైన ఆహార పదార్థాలు కూడా అందుబాటులో ఉండనున్నాయి. 

నుమాయిష్‌లో ఉదయం 10 నుంచి మధ్యాహ్నం 3 వరకు మైదానంలోకి సందర్శకులను వాహనాలతో అనుమతిస్తారు. కారుకు రూ.600, ఆటోకు రూ.300, ద్విచక్ర వాహనానికి రూ.100 రుసుంగా నిర్ణయించారు. ఈ ఎగ్జిబిష‌‌‌‌న్ కు ఎంట్రీ ఫీజు రూ.30, 5 ఏళ్లలోపు పిల్లలకు ఉచిత ప్రవేశంతో ఫ్రీ పార్కింగ్​ సదుపాయం కల్పించారు.

ప్రారంభం
81వ అఖిల భారత పారిశ్రామిక ప్రదర్శనను (నుమాయిష్‌) నాంపల్లి ఎగ్జిబిషన్‌ గ్రౌండ్‌లో జనవరి 1న గవర్నర్‌ తమిళిసై సౌందరరాజన్ ప్రారంభించింది.

పునఃప్రారంభం 
జనవరి 1న ప్రారంభమైన నుమాయిష్‌-2022 ఆ మరుసటి రోజే జనవరి 2న కొవిడ్‌ నిబంధనలకు అనుగుణంగా కేంద్ర, రాష్ట్ర ప్రభుత్వాలు జారీ చేసిన ఉత్తర్వుల మేరకు మూసి వేసారు. ఇప్పుడు కొవిడ్‌ నిబంధనలు సడలించడంతో ఎగ్జిబిషన్‌ నిర్వహణపై ఎగ్జిబిషన్‌ సొసైటీ మేనేజింగ్‌ కమిటీ సభ్యులు, ప్రభుత్వ శాఖల అధికారులు 2022 ఫిబ్రవరి 9న సమావేశమైయ్యారు. ఎగ్జిబిషన్‌ను తిరిగి ఫిబ్రవరి 20 నుంచి మార్చి నెలాఖరు వరకు నిర్వహించేలా నిర్ణయం తీసుకున్నారు. 

2022 ఫిబ్రవరి 25 నుంచి నుమాయిష్‌ - 2022ను తిరిగి నిర్వహించాలని ఎగ్జిబిషన్ సొసైటీ నిర్ణయించింది. ప్రతి రోజు సాయంత్రం 4 గంటల నుంచి రాత్రి 10:30 గంటల వరకు ప్రదర్శన కొనసాగుతుంది.

ఇవి చదవండి 

 హైదరాబాదు ఎగ్జిబిషన్
 నుమాయిష్ 2023

మూలాలు

హైదరాబాదు
తెలంగాణ పర్యాటక ప్రదేశాలు